CELEX: C2004/118/78
Language: da
Date: 2004-04-30 00:00:00
Title: Dom afsagt af Retten i Første Instans den 28. april 2004 i forenede sager T-124/02 og T-156/02, The Sunrider Corp. mod Kontoret for Harmonisering i det Indre Marked (Varemærker og Design) (EF-varemærker — forordning (EF) nr. 40/94 og nr. 2868/95 — omkostninger i forbindelse med indsigelsessag — delvis tilbagekaldelse af varemærkeansøgning — tilbagekaldelse af indsigelse — tilbagebetaling af klagegebyr — begrundelsespligt)

30.4.2004   
            
            
               DA
            
            
               Den Europæiske Unions Tidende
            
            
               C 118/37
            
         
      DOM AFSAGT AF RETTEN I FØRSTE INSTANS
   
   den 28. april 2004
   i forenede sager T-124/02 og T-156/02, The Sunrider Corp. mod Kontoret for Harmonisering i det Indre Marked (Varemærker og Design) (1)
   
   (EF-varemærker - forordning (EF) nr. 40/94 og nr. 2868/95 - omkostninger i forbindelse med indsigelsessag - delvis tilbagekaldelse af varemærkeansøgning - tilbagekaldelse af indsigelse - tilbagebetaling af klagegebyr - begrundelsespligt)
   (2004/C 118/78)
   Processprog: tysk
   I forenede sager T-124/02 og T-156/02, The Sunrider Corp., Torrance, Californien (USA), ved A. Kockläuner, mod Kontoret for Harmonisering i det Indre Marked (Varemærker og Design) (befuldmægtigede: G. Schneider), de andre parter i sagen for appelkammeret ved Kontoret for Harmonisering i det Indre Marked (Varemærker og Design) var Vitakraft-Werke Wührmann & Sohn, Bremen (Tyskland), i sag T-124/02, og Friesland Brands BV, Leeuwarden (Nederlandene), i sag T-156/02, angående en påstand i sag T-124/02 om annullation af afgørelse truffet den 17. januar 2002 af Andet Appelkammer ved Kontoret for Harmonisering i det Indre Marked (Varemærker og Design) (sag R-386/2002-2) i en indsigelsessag mellem Vitakraft-Werke Wührmann & Sohn og The Sunrider Corp., og i sag T-156/02 en påstand om annullation af afgørelse truffet den 21. februar 2002 af Første Appelkammer ved Kontoret for Harmonisering i det Indre Marked (Varemærker og Design) i en indsigelsessag mellem Friesland Brands BV og The Sunrider Corp., har Retten (Anden Afdeling), sammensat af afdelingsformanden, N.J. Forwood, og dommerne J. Pirrung og A.W.H. Meij; justitssekretær: assisterende justitssekretær B. Pastor, den 28. april 2004 afsagt dom, hvis konklusion lyder således:
   
               1)
            
            
               Kontoret for Harmonisering i det Indre Marked (Varemærker og Design) frifindes.
            
         
               2)
            
            
               Sagsøgeren betaler sagsomkostningerne.
            
         
      (1)  EFT C 156 af 29.06.2002.